Miloš Janoušek

Miloš Janoušek (* 16. júl 1952, Bratislava) je pesničkár, spisovateľ a publicista. Občianskym povolaním je lekár.

Biografia      
Počas štúdií v Prahe pôsobil v Divadle na Nerudovce, v sedemdesiatych a osemdesiatych rokoch ako hudobník spolupracoval s viacerými amatérskymi divadlami (Divadlo Pegasník, Modré divadlo, Fyloxéra), neskôr skladal hudbu pre inscenácie profesionálnych divadiel (Divadlo Andreja Bagara Nitra, Divadlo SNP Martin, Maďarské oblastné divadlo Komárno a i.), pre televízne a rozhlasové inscenácie.

V roku 1976 vystúpil na legendárnom Koncerte mladosti v Pezinku.
V roku 1979 spolu s Ivanom Hoffmanom, Paľom Malovičom, Dušanom Valúchom, Julom Kazimírom a Petrom Michalovičom spoluzakladal združenie pesničkárov Slnovrat. Od polovice osemdesiatych rokov hrá s Dušanom Valúchom a Karolom Svozilom v skupine Jednofázové kvasenie, s ktorou vydal viacero albumov (Jednofázové kvasenie, Ein Stein Blues, Jednofázové kvasenie Live, Bezfázový stav, Druhý pes, tretia fáza, Rybí menuet, V budúcom živote), nahrávky má aj na albumoch Slnovratu a ďalších hudobných sampleroch.)

Spolu s Jednofázovým kvasením spolupracoval aj na netradičných hudobno-slovných projektoch ako Hugolín Gavlovič: Valaská škola mravov stodola a Daniel Speer: Uhorský Simplicissimus. Vystupoval na väčšine významných festivalov a prehliadok (Porta, Zahrada, Ostravský folkový kolotoč, Martinské Folkfórum, Poetická lýra, Blues na Dunaji, Lodenica, Fest Dobré Bohunice a i.) 

Píše hry pre profesionálne divadlá (Divadlo a.ha., Divadlo Ticho a spol., Činohra Slovenského národného divadla, Staré divadlo Nitra), viaceré jeho scenáre boli realizované aj v zahraničí (Slovenské vojvodinské divadlo, Báčsky Petrovec, Srbsko,  Knjaževsko-srbski teatar Kragujevac, Srbsko).)

Na podklade jeho tvorby vznikli inscenácie, ktoré do svojho repertoáru zaradili viaceré profesionálne aj amatérske súbory, napr. Izrafel (Ticho a spol.), Deja vu, Zaplavenie (Ticho a spol.), Topil sa kôň (Divadelný súbor Atď Žiar nad Hronom). Spolupracuje aj na inscenáciách združenia Stopy snov DSS Prima (Paťa a pastieri, Stopy snov, Akože môžem... a i.)

Pre Slovenský rozhlas roky pripravoval reláciu o folku Folkový klub a Trojkolku, pre RMC Radio Pesničky do tmy. Bol redaktorom časopisu CFT (Country, folk a trampská hudba), ako editor pripravil pre vydavateľstvo Meritum knihy textov pesničkárskeho združenia Slnovrat, skupiny Punto a rybacé hlavy, Martina Maška, básní Pavla Maloviča a Dušana Valúcha.

V rokoch 1991 až 1999 sa redakčne a dramaturgicky (spolu s Hanou Daubnerovou) podielal na tvorbe televízneho cyklu Pesničkári slovenskí, v rokoch 1999 až 2000 pripravoval v koprodukcii Divadla a.ha.. a Slovenskej televízie cyklus koncertov Urobme si ticho.

Hudobnú publicistiku písal pre Sme, Domino Fórum, Playboy, Populár, CFT, Folk & Country (CZ), Rock & Pop (CZ), Nový Populár a i.

Vydal knihy poézie (Vianoce v Beatleheme a Životopis z nevydanej knihy) a divadelných scenárov (Štyri rozprávky Miloša Janouška v Divadle a.ha), poviedkové zbierky Nevoskové panoptikum a Testament, pripravil teoretické publikácie o slovenskom folku (Folk na Slovensku) a amatérskom divadelníctve Divadlo u Rolanda.

Hudba 
Samostatne (CD)
 Miloš Janoušek: Mapy labyrintu (Indies Happy Trails 2017)

So skupinou Jednofázové kvasenie (CD, LP)
 Jednofázové kvasenie (Opus 1990)
 Ein Stein Blues (Pavian Records 1994)
 Jednofázové kvasenie Live (Divadlo a.ha. 2000)
 Bezfázový stav (Indies Happy Trails 2011)
 Druhý pes, tretia fáza (Pavian Records 2012)
 Rybí menuet (Indies Happy Trails 2016)
 V budúcom živote (Pavian Records 2021)

Samplery a iné projekty (CD, LP, MG)
 Folkový kolotoč (Opus 1990)
 GUnaGU: Rožky sú tvrdé (Opus 1993)
 Vojto /piesne z divadelného predstavenia Trnavského divadla/ (Medzičas 1996)
 Úplne popletená rozprávka (RM Records 1997)
 Pesničkári slovenskí (CD príloha ku knihe Folk na Slovensku – Hudobné centrum 2006)
 Slnovrat: Nikdy tak nebolo 2CD (Indies Happy Trails 2009)
 Slnovrat: Triquetra (Indies Happy Trails 2012)
 Na známosť sa dáva - mutimediálne CD (nadácia HELP 2003)
 Piesne z inscenácií v Divadle a.ha (CD príloha ku knihe Štyri rozprávky Miloša Janouška v Divadle a.ha + 18 pesničiek (Divadlo a.ha. 2002)

Hudba k divadelným, televíznym a rozhlasovým inscenáciám
 J. Drgonec/M. Janoušek/J. Mlynár: Padal dolu svahom pán (Filoxéra 1976)
 A. Ferko: Ide dravec tvrdo na vec (Pegasník 1978)
 V. Šuplata: Ad absurdum (Modré divadlo 1980)
 V. Šuplata: Tajomný šepot (Modré divadlo 1981)
 P. Zejtuncjan: Jeden šťastný človek (OD Komárno 1987)
 J. Genet: Slúžky (Divadlo Andreja Bagara Nitra 1988)
 N. R. Nash: Obchodník s dažďom (Divadlo SNP Martin 1990)
 V. Šuplata: Rozprávka rozprávok (Slovenský rozhlas 1990)
 V. Šuplata: Modrý Jonathán (Slovenská tetelevízia 1990)
 Kolektív: Pustý ostrov...?  (Stopy snov 2012)
 Kolektív: Akože môžem...  (Stopy snov 2013)
 V. Janoušková:  Všade tá rieka...  (Ticho a spol. 2013)
 V. Janoušková: Zdanlivo slepá ulička  (Ticho a spol 2016)
 S. Canev: Panna Jana a Čajka (Malá scéna STU 2016)

Televízne profily
 Pesničkári slovenskí: Jednofázové kvasenie (1990)
 Pesničkári slovenskí: Miloš Janoušek (1996)
 Pesničkári po rokoch: Miloš Janoušek (2010)

Divadlo 
 V. Janoušková/M.Janoušek: Býval v horách jeden mlynár... (VŠMU Bratislava 1986)
 G.Büchner/Š.Korenči/R.Mankovecký/M.Janoušek: Vojto (Trnavské divadlo Trnava 1993)
 G. Kreisler/M. Janoušek: Lola Blau (Divadlo SNP Martin 1993)
 M. Janoušek: Úplne popletená rozprávka (Divadlo a.ha. 1997)
 R. Horňák/ M. Janoušek: Barónky z prášku (Divadlo a.ha. 1998)
 M. Janoušek/V. Klimáček: Žltý autobus (Staré divadlo Nitra 1999)
 M. Janoušek: Paťa a (asi) sedem trpaslíkov (Divadlo a.ha. 1999)
 M. Janoušek: Duchovplná rozprávka (Divadlo a.ha. 2001)
 L. Caroll/M. Janoušek: Alica v zázračnej krajine (Činohra SND-Divadlo P.O. Hviezdoslava 2002)
 M. Janoušek: Paťa a piráti (Divadlo a.ha. 2002)
 J. Ondruš/M. Janoušek/I. Kolenič/V. Janoušková: Izrafel (Divadlo Ticho a spol. 2011)
 M. Janoušek/V. Janoušková: Déjà vu (Divadlo Ticho a spol. 2012)
 M. Janoušek/V. Janoušková: Zaplavenie (Divadlo Ticho a spol. 2014)

Bibliografia 
Knihy
 Nevoskové panoptikum (Slovenský spisovateľ 1993)
 Združenie pesničkárov Slnovrat – texty 1979-1987 (Meritum 1995)
 Divadlo u Rolanda alebo Roland-retro (TÁLIA-press 1996)
 Životopis z nevydanej knihy (Meritum 1997)
 Vianoce v Beatleheme (DILEMA 2000)
 Štyri rozprávky Miloša Janouška v Divadle a.ha + 18 pesničiek (Divadlo a.ha. 2002)
 Folk na Slovensku (Hudobné centrum 2006)
 Testament - zbierka fantastických poviedok (Artis Omnis, 2015)

Poviedky
 Keď som bojoval na Oremláze (Slovenské pohľady 1991)
 Malé kúzla dlhých letov in zborník KRUTOHLAV ´94 (Igor Dráb 1995)
 Skeptik a Lazarov syndrom in zborník KRUTOHLAV ´95 (Nova 17 1996)
 Hazard in ISTROZIN 10/1997
 Veľký oblúk in ISTROZIN 12/1997
 Kdeže si, miláčik Jon? Vráť sa! in ISTROZIN 17/1999

Ocenenia 
 1988 finalista súťaže o Cenu Karla Čapka  
 1993 Cena Združenia vydavateľov a knikupcov Slovenska za debut Nevoskové panoptikum
 V rokoch 1994 a 1995 finalista literárnej súťaže o Cenu Gustáva Reussa 
 1996 Cena Literárneho fondu za publikáciu Divadlo u Rolanda alebo Roland Retro
 2012 Nominácia albumu Jednofázové kvasenie: Bezfázový stav na cenu Radio_Head Awards 2011
 2015 Nominácia poviedky Dlhá, horúca obedňajšia siesta (z knihy Testament) na Cenu Akademie science fiction, fantasy a hororu (Česko)
 2012 Nominácia albumu Jednofázové kvasenie: Rybí menuet na cenu Radio_Head Awards 2016

Referencie

Externé odkazy 
 www.janousek.szm.com  
 www.litcentrum.sk/Miloš Janoušek 
 www.jednofazovekvasenie.sk 
 www.slnovrat.eu 

Slovenskí spisovatelia
Slovenskí publicisti
Slovenskí folkoví speváci
Slovenskí folkoví gitaristi
Slovenskí rockoví speváci
Slovenskí rockoví gitaristi
Slovenskí flautisti
Slovenskí skladatelia modernej hudby
Slovenskí textári piesní
Slovenskí lekári
Jednofázové kvasenie
Osobnosti z Bratislavy